CELEX: 32021D1845
Language: lv
Date: 2021-10-20 00:00:00
Title: Komisijas Lēmums (ES) 2021/1845 (2021. gada 20. oktobris), ar ko attiecībā uz tūristu mītnēm piemērojamo ES ekomarķējuma kritēriju un ar tiem saistīto novērtēšanas un verifikācijas prasību spēkā esības termiņu groza Lēmumu (ES) 2017/175 (izziņots ar dokumenta numuru C(2021) 7427) (Dokuments attiecas uz EEZ)

22.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 376/1
               
            
         KOMISIJAS LĒMUMS (ES) 2021/1845
         (2021. gada 20. oktobris),
         ar ko attiecībā uz tūristu mītnēm piemērojamo ES ekomarķējuma kritēriju un ar tiem saistīto novērtēšanas un verifikācijas prasību spēkā esības termiņu groza Lēmumu (ES) 2017/175
         
            
               (izziņots ar dokumenta numuru C(2021) 7427)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 66/2010 (2009. gada 25. novembris) par ES ekomarķējumu (1) un jo īpaši tās 8. panta 2. punktu,
         apspriedusies ar Eiropas Savienības Ekomarķējuma komiteju,
         tā kā:
         
                     (1)
                  
                  
                     Regula (EK) Nr. 66/2010 nosaka, ka ES ekomarķējumu var piešķirt produktiem, kam visā to aprites ciklā ir samazināta ietekme uz vidi. Katrai produktu grupai jānosaka konkrēti ES ekomarķējuma kritēriji.
                  
               
                     (2)
                  
                  
                     Ar Lēmumu (ES) 2017/175 (2) Komisija ir noteikusi ES ekomarķējuma kritērijus produktu grupai “tūristu mītne”. Minēto kritēriju un ar tiem saistīto novērtēšanas un verifikācijas prasību spēkā esības termiņš beigsies 2022. gada 26. janvārī.
                  
               
                     (3)
                  
                  
                     Atbilstoši 2017. gada 30. jūnija ES ekomarķējuma atbilstības pārbaudes secinājumiem (3) Komisija kopā ar ES Ekomarķējuma komiteju ir novērtējusi un apstiprinājusi produktu grupas “tūristu mītne” relevantumu, kā arī tās pašreizējo ES ekomarķējuma kritēriju un ar tiem saistīto novērtēšanas un verifikācijas prasību relevantumu un piemērotību.
                  
               
                     (4)
                  
                  
                     Saskaņā ar 2017. gada 30. jūnija ES ekomarķējuma atbilstības pārbaudes secinājumiem Komisija kopā ar ES Ekomarķējuma komiteju nosaka prioritāti vairāku tādu darbību īstenošanai, kuru mērķis ir palielināt ES ekomarķējuma izmantojumu šajā produktu grupā, popularizējot to kā vērtīgu ilgtspējīgas atveseļošanas instrumentu.
                  
               
                     (5)
                  
                  
                     Tāpēc Lēmumā (ES) 2017/175 noteikto ES ekomarķējuma kritēriju un ar tiem saistīto novērtēšanas un verifikācijas prasību spēkā esības termiņu ir lietderīgi pagarināt, lai Komisija šīs produktu grupas kritērijus varētu pārskatīt, kad nozare būs atguvusies.
                  
               
                     (6)
                  
                  
                     Pagarinājumam vajadzētu būt pietiekamam, lai būtu iespējams pilnīgi pabeigt pārskatīšanas procesu un gūt uzticamu kopskatu, kas ļautu nodrošināt tirgus noteikumu pastāvību pašreizējiem un turpmākajiem licenču turētājiem, kuri starplaikā saglabātu priekšrocības, ko sniedz ES ekomarķējuma saņemšana par to produktiem.
                  
               
                     (7)
                  
                  
                     Tāpēc Lēmums (ES) 2017/175 būtu attiecīgi jāgroza.
                  
               
                     (8)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 66/2010 16. pantu,
                  
               IR PIEŅĒMUSI ŠO LĒMUMU.
         
            1. pants
            Lēmuma (ES) 2017/175 6. pantu aizstāj ar šādu:
            
               
                  “6. pants
                  Produktu grupai “tūristu mītne” noteiktie ES ekomarķējuma kritēriji un ar tiem saistītās novērtēšanas un verifikācijas prasības ir spēkā līdz 2025. gada 30. jūnijam.”
               
            
         
         
            2. pants
            Šis lēmums ir adresēts dalībvalstīm.
         
         
            Briselē, 2021. gada 20. oktobrī
            
               
                  Komisijas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 27, 30.1.2010., 1. lpp.
         
         
            (2)  Komisijas Lēmums (ES) 2017/175 (2017. gada 25. janvāris) par ES ekomarķējuma kritēriju noteikšanu tūristu mītnēm (OV L 28, 2.2.2017., 9. lpp.).
         
            (3)  Komisijas ziņojums Eiropas Parlamentam un Padomei par pārskatu par to, kā tiek īstenota Eiropas Parlamenta un Padomes 2009. gada 25. novembra Regula (EK) Nr. 1221/2009 par organizāciju brīvprātīgu dalību Kopienas vides vadības un audita sistēmā (EMAS) un Eiropas Parlamenta un Padomes 2009. gada 25. novembra Regula (EK) Nr. 66/2010 par ES ekomarķējumu (COM(2017) 355 final).